גל החום באירופה (2019)

גל החום באירופה בשנת 2019 היה תקופה של מזג אוויר חם במיוחד עם רשומת טמפרטורות גבוהות, במיוחד בבלגיה, גרמניה, לוקסמבורג, הולנד בריטניה וצרפת.<ref></ref>

בגל החום דווח על מותם של 868 בני אדם בצרפת ואדם אחד בבלגיה, יחד עם אלפי בעלי חיים כאשר מערכות האוורור ברפתות הוצפו.

== גל החום לפי מדינות ==
=== בלגיה ===
ב-24 ביולי נמדדה הטמפרטורה הגבוהה ביותר שנרשמה אי פעם בבלגיה כאשר הן הגיעו ל-40.2 מעלות צלזיוס בעיירה אנגלור,<ref></ref> אלו טמפרטורות גבוהות ב-1.4 מעלות לעומת השיא הקודם שעמד על 38.8 מעלות צלזיוס ונמדד ב-1947. באותו היום פונו הנוסעים מהיורוסטאר מכיוון שהרכבת התקלקלה בין האלה לטוביז ונוסעים רבים התמוטטו מהחום בהמתנה.<ref></ref> ב-25 ביולי שוב נשבר השיא כאשר הטמפרטורות הגיעו ל-41.8 מעלות צלזיוס בבג'ייננדייק ואף דווח על מוות של אזרח.<ref></ref>

=== בריטניה ===
ב-23 ביולי פרסמה הבריאות הציבורית באנגליה אזהרת חום לכלל הממלכה המאוחדת, וקראה לאנשים "לשמור על לחות הגוף, להיות בצל ולהתמגן מפני השמש".<ref></ref> באותו הלילה, סופות רעמים נרחבות השפיעו על המדינה, כאשר ה-BBC דיווח על כ-48,000 ברקים שהתרחשו בלילה אחד.<ref></ref>

ב-25 ביולי נרשם היום החם ביותר בחודש יולי, עם טמפרטורה של 38.1 מעלות צלזיוס (100.6 מעלות פרנהייט) שנרשמה בקיימברידג'.<ref></ref> זה שבר את שיא יולי הקודם של 36.7 מעלות צלזיוס שנרשם בשנת 2015, וסימן את הפעם השנייה בהיסטוריה בה המדינה רשמה טמפרטורה גבוהה מ-38 מעלות צלזיוס. ב-29 ביולי, נרשמו באותו המקום טמפרטורה של 38.7 מעלות צלזיוס ונשבר השיא הלאומי בכל הזמנים, 38.5 מעלות, שנרשם ב-10 באוגוסט 2003.<ref></ref>

שיאי טמפרטורה מקומיים חדשים נקבעו בערים נוספות ברחבי המדינה, כאשר 31.6 מעלות צלזיוס נמדדו באדינבורו שבסקוטלנד ו-35.1 מעלות צלזיוס בשפילד.<ref></ref>

=== גרינלנד ===
לאחר שגל החום הסתיים ביבשת אירופה, מסת האוויר החם נסעה צפונה לגרינלנד, וגרמה לגל חום שהוביל להמסתם של כ-197 גיגה טון של קרח בחודש יולי. תחזית ההיתוך הייתה בשיאה ב-1 באוגוסט. לשם השוואה, כל עונת ההיתוך בשנת 2012 גרמה להמסתם של 290 טון. שיא של 56.5% מגיליון הקרח בגרינלנד הראה סימני המסה ב-31 ביולי.<ref></ref>

שרפה פראית שפרצה ליד סיסימיוט בתחילת יולי גרמה לעיר להיעזר בכבאים מדנמרק מכיוון שהשרפה סיכנה אזורים מיושבים והייתה בעלת פוטנציאל להמשיך לבעור במהלך החורף. שריפות יער נחשבות לנדירות ביותר בגרינלנד.<ref></ref>

=== גרמניה ===
ב-25 ביולי נרשמה טמפרטורה של 42.6 מעלות צלזיוס בלינגן שבסקסוניה התחתונה. שיא זה הגיע יום לאחר השיא הקודם שנרשם אי פעם בגרמניה, 40.5 מעלות צלזיוס.<ref></ref> לפני גל חום זה, הטמפרטורה הגבוהה ביותר שנרשמה בגרמניה הייתה 40.3 מעלות צלזיוס בקיצינגן בשנת 2015.<ref></ref>

=== הולנד ===
ב-24 ביולי הגיעה הטמפרטורה באיינדהובן ל-39.3 מעלות צלזיוס. שיא החום הקודם, 38.6 מעלות, נמדד ב-1944. למחרת נמדדה ב-Gilze-Rijen Air Base - צפון בראבנט, 40.7 מעלות צלזיוס.

מכיוון שרכבות נחשפות לטמפרטורות גבוהות, החליטה ממשלת הולנד לעצור חלקית את תנועת הרכבות למשך יומיים ונדרשה תחזוקה רבה יותר. רכבות ללא מיזוג אוויר או ללא חלונות הוצאו משירות.<ref></ref>

חיות משק רבות מתו כתוצאה מהטמפרטורות הגבוהות, בעיקר בגלל כשל במערכות האוורור. בגלל הפסקת חשמל ברפת בעיירת ניר , 4,000 תרנגולות מתו. מאות תרנגולות מתו בעת שהועברו לפולין ב-24 ביולי בגלל הטמפרטורות הגבוהות שהיו במשאית שהסיעה אותן. באותו יום, מאות חזירים מתו במידהרניס עקב הפסקת חשמל במערכות אוורור, ו-2,100 חזירים מתו במארהייז כאשר אסמים הגיעו לטמפרטורות של 40 מעלות צלזיוס.<ref></ref>

על פי הדיווחים, כמעט 400 אנשים נוספים מתו במהלך גלי החום, בהשוואה לשבוע קיץ רגיל.<ref></ref>

=== לוקסמבורג ===
ב-25 ביולי נמדדה בשטיינזל טמפרטורה של 40.8 מעלות צלזיוס, הטמפרטורה הגבוהה ביותר שנרשמה אי פעם במדינה. השיא הקודם היה 40.5 מעלות צלזיוס ונמדד ב-2003.<ref></ref>

החום הגבוה והתנאים היבשים גרמו למספר שריפות במדינה במהלך גל החום. ב-24 ביולי פרצה שרפה ליד שומאנסק. ב-25 ביולי ארעה שרפה נוספת, ורכב כיבוי אש התפוצץ כשהוא נבלע בלהבות בעת שהגיע למקום.<ref></ref>

=== נורווגיה ===
ב-26 ביולי, טמפרטורה של 33.4 מעלות צלזיוס נמדדה בברגן שבנורווגיה, וקבעה שיא טמפרטורה חדש לעיר. יום לאחר מכן, דרומה משם, במוסיואן , נמדדו טמפרטורות של 35.6 מעלות צלזיוס והשוו את השיא לטמפרטורה הגבוהה ביותר אי פעם בנורווגיה, שתועדה ב-1970.<ref></ref> ב-27 ביולי נרשמה צפונה יותר, בסולטדאל , טמפרטורה של 34.6 מעלות צלזיוס. זו הטמפרטורה הגבוהה ביותר שנרשמה אי פעם בתוך החוג הארקטי בנורווגיה. עוד ב-27 ביולי, נמדד בשדה התעופה בטרונדהיים שיא חדש של כל הזמנים עם 33.5 מעלות צלזיוס ובמשך חמישה ימים ברציפות הטמפרטורות היו גבוהות מ-32 מעלות צלזיוס.<ref></ref>

=== פינלנד ===
ב-28 ביולי נמדדו בהלסינקי 33.2 מעלות צלזיוס ובכך נשבר השיא הקודם. באותו היום נמדדו בפורבו 33.7 מעלות צלזיוס.<ref></ref>

=== צרפת ===
ביולי 2019 חוותה צרפת את גל החום השני שלה בתוך פחות מחודש, ושברה כמה שיאי טמפרטורה אזוריים ולאומיים. בחודש יוני נמדדו בקומונה הדרומית Gallargues-le-Montueux טמפרטורות שיא בצרפת שעמדו על 46.1 מעלות צלזיוס. למעלה מ-50 ערים צרפתיות שברו את שיא הטמפרטורות שלהן באותו היום.<ref></ref>

ב-24 ביולי נרשמה בבורדו טמפרטורה של 41.2 מעלות צלזיוס ובכך נשבר השיא הקודם של העיר שהיה 40.7 מעלות צלזיוס, שנמדד בשנת 2003. באופן דומה, ב-25 ביולי נרשמה בפריז טמפרטורה של 42.6 מעלות צלזיוס, ושברה גם היא את השיא הקודם של העיר שהיה 40.4 מעלות צלזיוס שנמדדה ביולי 1947.<ref></ref>

בלילה שבין 24 ל-25 ביולי, צרפת חוותה את הלילה החם ביותר מאז תחילת המדידות, כאשר כל המדינה עמדה באותו לילה על ממוצע של 21.4 מעלות צלזיוס, יותר מגל החום של 2003. בורדו ראתה שפל בן לילה של 26.8 מעלות צלזיוס ושברה את השיא הקודם של 25 מעלות מ-2003. בליל נמדדו 23.2 מעלות צלזיוס, שבירת שיא לעומת 22.5 מעלות שנמדדו ב-2007. גם ביום שלמחרת נשבר בעיר שיא של 41.5 מעלות צלזיוס לעומת השיא של 37.6 מעלות צלזיוס שנקבע בשנה הקודמת.<ref></ref>

עוד ב-25 ביולי אמר האדריכל הראשי של קתדרלת נוטרדאם דה פריז לכלי התקשורת כי הוא חושש שגל החום עלול לגרום לקריסת תקרות הקמרון, שניזוקו בשרפה בחודש אפריל 2019. אף על פי כן ציין כי קירות האבן עדיין יציבים לעת עתה. הוא הסביר כי הקירות עדיין רוויים במים שרוססו על ידי הכבאים במהלך השרפה, וייבוש מהיר מהטמפרטורות הקיצוניות עלול להשפיע לרעה על יציבות המבנה.<ref></ref>

שני כורים גרעיניים בדרום מערב צרפת הושבתו ותפוקתם של שישה כורים צומצמה בכיוון שלא יוכלו לקחת מים מהנהרות הסמוכים בהם הם משתמשים לקירור מים מכיוון שטמפרטורות המים נסקו.<ref></ref>

על פי משרד הבריאות הצרפתי, דווח על 868 בני אדם שמתו בצרפת כתוצאה מגל החום.<ref></ref>

=== שוודיה ===
ב-26 ביולי נרשמה טמפרטורה של 34.8 מעלות צלזיוס במרקוסווינזה , הטמפרטורה הגבוהה ביותר שנרשמה בצפון שוודיה מאז 1945. המכון המטאורולוגי השוודי הוציא אזהרת חום ברמה הגבוהה ביותר לחלקים נרחבים במדינה, כמו גם אזהרה למחסור אפשרי במים באוגוסט ב-15 מחוזות. על מנת למנוע שריפות יער עקב החום ומזג האוויר היבש, נאסר על האזרחים להדליק אש באזורים רבים במדינה. אף על פי כן, מטאורולוג במכון הצהיר כי אף על פי שהטמפרטורות מעל לממוצע, הטמפרטורות בדרום הארץ לא היו קיצוניות באותה מידה כמו בצפון.<ref></ref>

== מחקרים לאחר גל החום ==
החל מ-1 באוגוסט, הארגון המטאורולוגי העולמי סבר כי יולי 2019 הוא החודש החם ביותר שנרשם אי פעם, בהתבסס על הטמפרטורה הממוצעת העולמית. בעבר, יוני 2019 התגלה כחודש יוני החם ביותר שתועד. נתון זה אושר ב-5 באוגוסט ונמצא כי הוא היה חם יותר ב-0.04 מעלות צלזיוס ביחס לשיא הקודם, ביולי 2016.<ref></ref> גם שנת 2019 כולה נמצאה לבסוף כשנה החמה ביותר שתועדה בהיסטוריה.<ref></ref>

מחקר על האירוע, שיתוף פעולה בין כמה ארגונים ומוסדות אקלים אירופיים, פורסם ב-2 באוגוסט 2019. המחקר מצא כי הטמפרטורות שהיו במהלך גל החום אינן קשורות להתחממות העולמית. אף על פי כן, לפי המחבר הראשי של המחקר, ההתחממות גם תשפיע בעתיד על הטמפרטורות וגלי חום כאלה יהיו חזקים בכ-3 מעלות צלזיוס עד שנת 2050.<ref></ref><ref></ref>

==ראו גם==
* גל החום באירופה (2003)

== קישורים חיצוניים ==

* 
* 
* 

== הערות שוליים ==

קטגוריה:אקלים
קטגוריה:אסונות טבע ב-2019
קטגוריה:גלי חום